NAVODILA ZA PRIPRAVO GOVORNEGA NASTOPA

(kar je označeno z zeleno barvo spada med minimalne standarde)

- Izberi eno divjo žival, ki je še nismo spoznali.

- Pripravi plakat (lahko je v velikosti dveh strani zvezka, lahko je večji). Nanj nariši izbrano žival v njenem naravnem življenjskem okolju. Na sliki označi dele telesa in jih poimenuj (zapišeš samo posamezne besede).

- Pripravi govorni nastop, ki naj vsebuje naslednje podatke:

🡪 poveš, za katero žival gre in kje živi,

🡪 poveš, kakšne barve je ta žival,

🡪 Čim bolj natančno opiši žival (*Ali je ta žival velika? Ali je ta žival majhna? Ali je ta žival prijazna/nevarna/plašna/strupena?*) in njene dele telesa,

🡪 poveš, s čim se prehranjuje,

🡪 poveš, kaj ta žival zna in česa ne zna,

🡪poveš česa ta žival nima in česa zaradi tege ne more početi. (Primer: Nima kril. Ne more leteti.)

- Govorni nastop naj bo dolg vsaj 1 minuto. To lahko preveriš tako, da zapisano prebereš in s telefonom ali uro meriš čas branja. Govorni nastop je lahko daljši od 1 minute.

- Nekoga prosi, da tvojo predstavitev živali s telefonom posname, če ti posnetek ni všeč, še malo povadi in se ponovno posnemi. (Če nimaš te možnosti, pa svojo predstavitev zapiši.)

- Sliko svojega govornega nastopa in posnetka oddaj svoji učiteljici po elektronski pošti. Elektronsko sporočilo naj vsebuje tvoj IME in PRIIMEK, ter razred, katerega obiskuješ.

OPISNI KRITERIJI

|  |  |  |  |  |  |
| --- | --- | --- | --- | --- | --- |
| **KATEGORIJA** | **1 TOČKA** | **2 TOČKI** | **3 TOČKE** | **4 TOČKE** | **5 TOČK** |
| **VSEBINA** | Vsebina ne ustreza predpisani temi. | Vsebina nima večine zahtevanih elementov. Besedilo je preskopo. | Vsebina nima vseh zahtevanih elementov. Besedilo je skopo oz. odstopa od tematike. | Vsebina ima vse zahtevane elemente, vendar primanjkuje zanimivosti in pestrosti. | Vsebina ima vse zahtevane elemente, je pestra, zanimiva in poglobljena. |
| **BESEDIŠČE** | Učenčevo besedišče je skromno ali neustrezno, uporablja le posamezne osnovne besede in besedne zveze. Omejitve v besedišču so velike, razumevanje povedanega je skoraj nemogoče. | Skromno in ponavljajoče besedišče, ki je pogosto neustrezno.  Napačna raba besed in omejeno besedišče otežujejo razumevanje povedanega. | Osnovno in/ali ponavljajoče, a  večinoma ustrezno besedišče, z občasnimi primeri neustreznosti. | Učenec uporablja ustrezno besedišče s posameznimi primeri neustreznosti. | Učenec uporablja bogato in raznoliko ter ustrezno besedišče. Uporablja pridevnike, prislove, besed ne ponavlja.  Napak skorajda ni. |
| **JEZIKOVNA PRAVILNOST** | Učenec tudi osnovne slovnične strukture večinoma uporablja napačno, zelo pogosto dela večje napake, povedi ne povezuje. Napake ovirajo razumljivost govora. | Učenec uporablja omejen nabor slovničnih struktur, bolj zapletene tvori in rabi z napakami, uporablja osnova vezniška sredstva. Napake občasno ovirajo razumljivost govora. | Učenec uporablja osnovne, pri pouku obravnavane slovnične strukture dokaj dobro, medtem ko dela napake pri rabi zahtevnejših neutrjenih in neobravnavanih struktur. Te napake lahko občasno ovirajo razumljivost govora. | Učenec uporablja ustrezen nabor tudi bolj zapletenih jezikovnih struktur in izraznih sredstev. Manjše napake so dokaj pogoste. | Učenec uporablja pester (raznovrsten) nabor tudi bolj zapletenih jezikovnih struktur, povedi ustrezno povezuje in predvsem pri prosti rabi, občasno napravi manjše napake. |
| **KOHERENTN-OST BESEDILA, JASNOST IN DOLŽINA GOVORNEGA NASTOPA** | Govor se zatika in je zelo razdrobljen, tako da je sledenje govoru skoraj nemogoče. Učenec ima neprimerno intonacijo(prehitro, prepočasi, nerazumljivo) ali pa govor prebere. Učenčev okvir jezikovnega nastopa je veliko prekratek (govori 30s ali manj). | Govorjenje je manj koherentno. Govor se učencu zatika, išče izraze, prekinja, ponavlja.  Učenec občasno uporabi neprimerno intonacijo (govori prehitro, prepočasi, nerazumljivo) ali pa govor prebere. Učenčev okvir govornega nastopa je prekratek (govori 45-55sekund). | Govor je v rabi moten, značilne so prekinitve in/ali ponavljanja, preoblikovanja.  Učenec se izraža delno jasno oz. občasno z neprimerno glasnostjo ali tempom; govori z intonacijo, ki je večinoma primerna. | Govor je v glavnem tekoč, prisotna so občasna zatikanja. Učenec se izraža jasno ter s primerno glasnostjo in tempom; govori večinoma prosto. | Govor poteka tekoče in prosto ter brez napora. Učenec se izraža jasno ter s primerno glasnostjo in tempom; govori prosto. |

**Nabor jezikovnih struktur, širina besednega zaklada in mera tolerance specifičnih napak so odvisni od vzgojno-izobraževalnega obdobja, v katerem se učenec nahaja.**